**ПРОЕКТОБЮДЖЕТ ЗА 2016 Г.**

**ПРОГРАМЕН ФОРМАТ**

**НА**

**МИНИСТЕРСТВО НА ТУРИЗМА**

**С Ъ Д Ъ Р Ж А Н И Е**

[I. Мисия 3](#_Toc382332160)

[II. организационно развитие и капацитет 4](#_Toc382332161)

[iii. ПОЛИТИКА В ОБЛАСТТА НА "УСТОЙЧИВОТО РАЗВИТИЕ НА ТУРИЗМА" 6](#_Toc382332164)

­І[V. Основни параметри на бюджетната ПРОГНОЗА 9](#_Toc382332166)

[V. бюджетна ПРОГНОЗА по програми 12](#_Toc382332167)

бюджетна [Програма "ПОДОБРЯВАНЕ НА ПОЛИТИКИТЕ И РЕГУЛАЦИИТЕ В СЕКТОРА НА ТУРИЗМА" 12](#_Toc382332179)

бюджетна [Програма "РАЗВИТИЕ НА НАЦИОНАЛНАТА ТУРИСТИЧЕСКА РЕКЛАМА И МЕЖДУНАРОДНО СЪТРУДНИЧЕСТВО В ОБЛАСТТА НА ТУРИЗМА" 21](#_Toc382332180)

бюджетна [ПРОГРАМА "АДМИНИСТРАЦИЯ" 28](#_Toc382332185)

**І. Мисия**

Министерство на туризма (МТ) ориентира дейността си към изпълнение на общия програмен приоритет на правителството на България за постигане устойчиво развитие на туризма. Мисията на Министерството на туризма е да води ясна и прозрачна туристическа политика, която защитава държавния и обществения интерес и е основана на европейските принципи. МТ ще работи за развитие на диверсифициран туристически продукт, за установяване на България в добре позната и предпочитана целогодишна туристическа дестинация с ясно разпознаваема национална идентичност и съхранена култура и природа, заемаща водещо място сред петте топ дестинации в Централна и Източна Европа, за активизиране развитието на специализираните видове туризъм и повишаване на неговото качество и конкурентоспособност.

Политиката на министерството е „***Устойчиво развитие на туризма***“, която включва осигуряване на облекчен достъп и оптимизирана система за привличане на чуждестранни туристи на територията на България и превръщане на културно-историческото наследство в част от инфраструктурата на туризма.

**ІІ. организационно развитие и капацитет**

През 2016 г. ще работим за устойчиво повишаване административния капацитет на администрацията, включително и чрез допълнително прецизиране и адаптиране на структурата и на функциите на администрацията и на административните структури към министъра на туризма, качествено обслужване на гражданите и бизнеса и създаване на устойчив икономически растеж и заетост.

Прилагане на политика гарантираща наложените от нас принципи на икономическа логика и целесъобразност; яснота и прозрачност в туризма; защита на държавния и обществения интерес; стратегически подход при вземане на решения; публичност, откритост и диалог с бизнеса, синдикатите, браншовите, неправителствените организации и медиите. Ще работим за подобряване мотивацията и развитието на човешките ресурси, наемането, задържането и развитието на служителите ключови за успеха на администрацията чрез въвеждане на добри практики в областта на управлението и развитието на човешките ресурси, вкл. чрез реализиране на проекти и други различни инициативи. Ще създадем механизми за насърчаване на служителите да развиват способностите си, да придобиват нови знания и умения. Ще насочим своите усилия за привличане на висококвалифицирани и образовани служители, които да изпълняват ефикасно функциите на министъра и на министерството и да допринесат за постигане на поставените цели. Ще управляваме изпълнението. Ще създадем условия за ефективно управление на изпълнението на ниво администрация, административно звено и отделен служител за постигане целите на министерството заложени в настоящия документ и в стратегическите документи в областта на туризма. Ще се стремим да обвържем възнагражденията с постиженията на служителите и техния индивидуален принос за изпълнение целите на администрацията, ще подобрим работните взаимоотношения водени от етичните правила и норми на поведение присъщи за държавната администрация. Ще прилагаме стратегията си за управление на риска и ще създадем механизми за мониторинг на дейностите при които е възможно нарушение на установените правила, процедури и законодателни положения.

Дейността на администрацията, на ръководителите и на служителите ще се осъществява при спазване на принципи: законност; откритост и достъпност; отговорност и отчетност; ефективност; субординация и координация; предвидимост; обективност и безпристрастност.

**ІІІ. ПОЛИТИКА В ОБЛАСТТА НА “УСТОЙЧИВОТО РАЗВИТИЕ НА ТУРИЗМА”**

***Визия за развитието на политиката***

Визията на политиката за устойчиво развитие на туризма е България да бъде добре позната и предпочитана целогодишна туристическа дестинация с ясно разпознаваема национална идентичност и съхранена култура и природа, заемаща водещо място сред петте топ-дестинации в Централна и Източна Европа.

Политиката за устойчиво развитие на туризма, в пълен синхрон с политиката на правителството, е разработена в подкрепа запазването на икономическата стабилност и създаване на условия за устойчив икономически растеж. Тя е конкретно насочена към формулиране адекватни дейности по прилагане на държавната политика за развитието на сектор „Туризъм” и включване обществения контрол върху тяхното изпълнение. В тази връзка се предвижда участие на туристическите организации и други организации на неправителствения сектор в процеса на формулиране на секторните политики и консултации по изготвяне на законодателството, регулиращо отрасъла.

Политиката за развитие на туризма включва облекчен достъп и оптимизирана система за привличане на чуждестранни туристи на територията на България и превръщане на подходящото културно-историческото наследство в част от инфраструктурата на туризма.

Предвид нуждите на отчетността и с цел подобряване на планирането и гъвкавостта на администрацията спрямо характера на туристическата услуга се планира създаване на система за стриктен контрол на качеството на предоставяните туристически услуги. В допълнение е предвидено разработване въвеждането на единна информационна платформа за комуникация по защитени канали между вписаните в националния туристически регистър лица и заинтересованите такива от централни и териториални органи на изпълнителната власт.

Основен ангажимент на държавата е провеждане на национална реклама, съгласувана с браншовите организации и големите туроператори, работещи на целеви за България пазари. Комуникационната политика за позициониране и промоция на България като атрактивна туристическа дестинация ще бъде чрез таргетирани послания, насочени към целевите групи туристи.

Стимулира се развитието на специализирани видове туризъм – културен, здравен във всичките му форми (балнео, СПА, уелнес, медицински), екотуризъм, селски туризъм и други специализирани сегменти на туризъм, придаващи висока добавена стойност на туристическите продукти.

Политиката включва законодателни и други нормативни инициативи, както и конкретни мерки, финансирани от бюджета на МТ и от бюджетите на Оперативните програми и на други финансови инструменти на ЕС.

В областта на туризма ще се развие институционалната и законодателна рамка регулираща отрасъла и съответстваща на значението му за националната икономика и насоките на ЕК за устойчиво развитие на туризма и туристическите дестинации. Ще бъдат предприети действия, гарантиращи устойчиво целогодишно развитие на туризма чрез диверсификация на националния туристически продукт, реализиране на мерки за повишаване на неговото качество и добавена стойност и стимулиране развитието на специализираните видове туризъм. В съответствие с тези мерки ще бъде провеждана маркетингова и рекламна политика на националния туристически продукт, която да подобри неговия имидж и позициониране на туристическия пазар.

***Стратегическа и оперативни цели***

**Стратегическа цел:** „Утвърждаване конкурентоспособността и ефективността на туристическия сектор на България посредством оптимално използване на наличните природни и антропогенни ресурси в съответствие с пазарните изисквания и потребителските очаквания за устойчиво развитие на туризма”

**Оперативна цел:** „Утвърждаване на туризма, като ключов за икономиката отрасъл”

***Полза/ефект за обществото***

Очакваните ползи/ефекти от изпълнението на политиката, могат да бъдат обобщени до няколко направления – подобрено състояние на текущата сметка от платежния баланс; подобряване на баланса по статията услуги на платежния баланс. Ръстът на приходите от туризъм е пряко обвързан със създаването на по-високи нива на добавена стойност от икономиката, респективно реален растеж на БВП, като водят до подобряване на състоянието на платежния баланс, увеличаване на заетостта, понижаване на безработицата и индиректно подобряване на благосъстоянието на живот. Развитието на туризма като индустрия ще окаже допълнителен положителен ефект и върху цялостното регионално развитие, стимулирайки усвояването за туризма на нови региони от вътрешността на страната.

***Взаимоотношения с други институции, допринасящи за изпълнение на политиката***

Изпълнението на политиката се осъществява във взаимоотношение с:

Министерства

Неправителствени организации в туризма

Общини в Република България

Управляващи органи на оперативни програми (вкл. ОП „Региони в растеж“ и ОП „Иновации и конкурентоспособност“)

***Показатели за полза/ефект и целеви стойности***

|  |
| --- |
| **ПОКАЗАТЕЛИТЕ ЗА ИЗПЪЛНЕНИЕ И ЦЕЛЕВИ СТОЙНОСТИ** |
| *Ползи/ефекти:* |   | **Целева стойност** |
| **Показатели за изпълнение** | **Мерна единица** | ***Бюджет******2016 г.*** |
| 1. Ръст на броя на чуждестранни туристи | % | 3.5% спрямо 2015 г. |
| 2. Ръст на приходите от туризъм  | % | 2% спрямо 2015 г. |
| 3.Повишаване на заетостта на легловата база | % | 2,5% спрямо 2015 г. |
| 4. Нарастване на посещенията в България с цел туризъм в неактивния сезон  | % | 4% спрямо 2015 г. |

***Информация за наличността и качеството на данните***

За определяне на целевите стойности е използвана информация на БНБ, МФ и НСИ.

**ІV. Основни параметри на проектобюджета за 2016 Г. и актуализирана бюджетната ПРОГНОЗА за 2017 г. и 2018 г.**

***Описание на приходите***

|  |  |
| --- | --- |
| **ПРИХОДИ (в хил. лв.)** | ***Бюджет******2016 г.*** |
|  |  |
| **Общо приходи:** | **1 800**  |
|  |   |
| *Данъчни приходи* |   |
| *Неданъчни приходи* | 1 800 |
| Приходи и доходи от собственост | 800 |
| Държавни такси | 1 000 |
| Глоби, санкции и наказателни лихви |  |
| *Други* |  |

***Описание на разходите***

|  |  |  |  |  |
| --- | --- | --- | --- | --- |
| **Код\*** | **ОБЛАСТИ НА ПОЛИТИКИ И БЮДЖЕТНИ ПРОГРАМИ** | **Общо разходи** | **Ведомствени разходи** | **Администрирани разходи** |
| **(Проект за 2016 г.)** |
| **7100.00.00** | **(в хил. лв.)** |   | Общо | *По бюджета на ПРБ* | *По други бюджети и сметки за средства от ЕС* | Общо | *По бюджета на ПРБ* | *По други бюджети и сметки за средства от ЕС* |
|  | **Общо разходи** | **13 898.9** | **13 898.9** | **13 243.9** | **655.0** | **0** | **0** | **0** |
| **7100.01.00** | **Политика в областта на устойчивото развитие на туризма** | **11 777.7** | **11 777.7** | **11 122.7** | **655.0** | **0** | **0** | **0** |
| 7100.01.01 | Бюджетна програма "Подобряване на политиките и регулациите в сектора на туризма" | 2 163.0 | 2 163.0 | 1 508.0 | 655.0 | 0 |   |   |
| 7100.01.02 | Бюджетна програма "Развитие на националната туристическа реклама и международно сътрудничество в областта на туризма" | 9 614.7 | 9 614.7 | 9 614.7 |   | 0 |   |   |
| 7100.02.00 | Бюджетна програма "Администрация" | 2 121.2 | 2 121.2 | 2 121.2 |   | 0 |   |   |
|  |  |  |  |  |  |  |  |  |
|  |  |  |  |  |  |  |  |  |

***Описание на източниците на финансиране***

|  |  |
| --- | --- |
| **Източници на финансиране на консолидираните разходи** *(хил. лв.)* | ***Бюджет 2016 г.*** |
|  |  |
| **Общо разходи:** | 13 898.9 |
| **Общо разчетено финансиране:** | 13 898.9 |
|  ***По бюджета на ПРБ*** | 13 243.9 |
|  ***По други бюджети и сметки за средства от ЕС, в т.ч. от:*** | 655.0 |
| ·  *Централния бюджет* |  |
| ·  *Държавни инвестиционни заеми* |  |
| ·  *Сметки за средства от ЕС* |  |
| ·  *Други програми и инициативи, по които Република България е страна-партньор* |  |
| ·  *Други програми и други донори по бюджета на ПРБ* | 655.0  |
| ·  *Други бюджетни организации, включени в консолидираната фискална програма* |   |
| ·  *Други* |   |

**V. бюджетна ПРОГНОЗА по програми**

**БЮДЖЕТНА ПРОГРАМА – 7100.01.01 „ПОДОБРЯВАНЕ НА ПОЛИТИКИТЕ И РЕГУЛАЦИИТЕ В СЕКТОРА НА ТУРИЗМА”**

***Цели на бюджетната програмата***

Приоритетните цели на програмата ще бъдат съобразени с основни цели на провежданата правителствена политика в областта на туризма за създаване на условия за неговото развитие като приоритетен отрасъл за страната, а именно:

1. Диверсификация на националния туристически продукт, чрез развитие на интегрирани и специфични туристически продукти за различните категории туристи, изхождащи от естествените приоритети на България; насърчаване предоставянето на качествени услуги и защита правата и сигурността на потребителите.
2. Постигане на ефективна координация между институциите и интегриране на туризма в свързаните с него секторни политики. Взаимодействие с туристическия бизнес.
3. Създаване на система за ефективен контрол на качеството на предоставяните туристически услуги. Разработване въвеждането на единна информационна платформа за комуникация по защитени канали между вписаните в националния туристически регистър лица и заинтересованите такива от централни и териториални органи на изпълнителната власт.
4. Стимулиране на устойчивото развитие на туризма и намаляване на регионалните различия чрез създаване на силни регионални брандове.
5. Изграждане и поддържане на необходимата за развитие на туризма инфраструктура.
6. Подобряване на кредитния и инвестиционния климат в областта на туризма; привличане на чуждестранни инвестиции в туризма.
7. Увеличаване на трудовата заетост в туризма и осигуряване на целогодишна ангажираност на кадрите в туризма.
8. Утвърждаване на България като лидер в туристическото развитие на ЕС и региона.

***Организационни структури, участващи в програмата:***

Главна дирекция „Туристическа политика” и Дирекция „Програми и проекти в туризма“

***Отговорност за изпълнението на програмата***

Директорите на Главна дирекция „Туристическа политика” и дирекция „Програми и проекти в туризма“

***Целеви стойности по показателите за изпълнение***

|  |  |
| --- | --- |
| **ПОКАЗАТЕЛИ ЗА ИЗПЪЛНЕНИЕ** | **Целева стойност** |
| **Бюджетна програма –7100.01.01 „Подобряване на политиките и****регулациите в сектора на туризма”** |  |  |
| **Показатели за изпълнение** | **Мерна единица** | ***Проект 2016 г.*** |
| 1.Приети програми и планове за действие за специализирани видове туризъм | Бр. | 4 |
| 2.Категоризирани туристически обекти | Бр. | 1000 |
| 3.Регистрирани туроператори и туристически агенти | Бр. | 150 |
| 4.Приети законови и подзаконови нормативни актове | Бр. | 3 |
| 5.Приети стратегически и оперативни програми за развитие на туризма | Бр. | 1 |
| 6.Изготвена рамкова програма за БФП на МТ като бенефициент по оперативна програма „ОПИК“ 2014-2020г. | Бр. | 1 |
| 7.Разработени проектни предложения по оперативна програма „ОПИК“ 2014-2020г. | Бр. | 2 |
| 8.Реализирани проекти и инициативи по други оперативни програми за България | Бр. | 1 |
| 9.Разработени проекти и инициативи с външно финансиране от ЕК | Бр. | 2 |
| 10.Изпълнени дейности и събития по координацията на Приоритетна област 3 на Стратегията на ЕС за Дунавския регион | Бр. | 20 |
| 10.Вписани туристически сдружения | Бр. | 10 |
| 11.Вписани ОУТР | Бр. | 5 |
| 12.Вписани туристически информационни центрове | Бр. | 10 |
| 13.Вписани правоспособни екскурзоводи | Бр. | 200 |
| 14.Вписани правоспособни ски учители  | Бр. | 200 |
| 15.Вписани правоспособни планински водачи  | Бр. | 50 |
| 16.Сертифицирани балнеолечебни (медикъл СПА), СПА, уелнес и таласотерапевтични центрове | Бр. | 100 |

 ***Външни фактори, които могат да окажат въздействие върху постигането на целите на програмата***

* Бавно възстановяване на европейските и балкански пазари;
* Развитие на конкурентните дестинации;
* Липса на инвестиционен интерес от стратегически инвеститори;
* Непълноценно оползотворяване на природните и антропогенни ресурси;
* Влошаване параметрите на околната среда;
* Нарушаване на принципите на устойчиво развитие – безотговорно използване на природните и антропогенните ресурси, замърсяване на околна среда в туристическите курорти и селища;
* Структурни промени в администрацията;
* Отрицателно влияние на форсмажорни обстоятелства като природни бедствия и други; липса на адекватното паралелно развитие на човешките ресурси и повишаване квалификацията на кадрите; непреодолима сила;
* Възлагане за изпълнение по Закона за обществените поръчки на дейности по проекти за безвъзмездна финансова помощ.

***Информация за наличността и качеството на данните***

Държавен вестник, официалната интернет страница на МТ, Проектна документация на проекти по Оперативни програми, Национален туристически регистър, Информационна система за управление и наблюдение на структурните инструменти на ЕС в България (ИСУН), доклади за напредъка на проектите по отделните проекти.

***Предоставяни по програмата продукти/услуги (ведомствени разходни параграфи)***

**1. Оптимизиране на модела за планиране и управление на туристическото развитие на България с оглед постигане на висок и устойчив икономически растеж.**

* Осигуряване на нормативна уредба, благоприятстваща туристическото развитие, вкл. подобряване функционирането и управлението на националните курорти;
* Стратегическо и оперативно планиране на туристическото развитие на национално и регионално ниво;
* Въвеждане и прилагане на туристическото райониране и взаимодействие с организациите за управление на туристическите райони;
* Ефективна координация между институциите и интегриране на туризма в свързаните с него секторни политики;
* Взаимодействие с туристическия бизнес.

**2. Позициониране на България, като туристическа дестинация в по-висок клас на световния туристически пазар като качество и добавена стойност, чрез реализиране на дейности по изпълнение на проекти с външно финансиране**:

* Разработване, изпълнение, мониторинг, контрол и докладване по проекти към оперативни програми, изпълнявани от МТ;
* Ефективна координация между институциите и интегриране на туризма в свързаните с него секторни политики чрез участие в комисии/работни групи/съвещателни и консултативни органи по структурните фондове и Кохезионния фонд в България, имащи отношение (пряко и/или косвено) към туризма;
* Разработване, изпълнение, мониторинг, контрол и докладване и партньорство по проекти и програми, финансирани от други външни източници;
* Осъществяване на дейности и събития, свързани с координацията на Приоритетна област 3 на Стратегията на Европейския съюз за Дунавския регион;
* Подкрепа на местни и регионални органи на изпълнителната власт, неправителствени организации и други заинтересовани страни при идентифициране, разработване и участие с проектни предложения по програми на ЕС и национални програми.

**3. Подобряване на рамковите условия за стимулиране качеството на туристическия продукт, защитата на потребителите на туристически услуги и намаляване на клиентския риск на българските и чуждестранни потребители на националния туристически продукт. Мониторинг върху качеството на услугите в туристическите обекти и туристическия продукт, предлаган от България като туристическа дестинация, чрез системата за регистриране, категоризиране, сертифициране и вписване.**

* Осъществяване на процедурите по категоризиране и прекатегоризиране на туристическите обекти в компетенциите на министерството;
* Осъществяване на процедурите по регистрация на туроператорите и туристическите агенти;
* Осъществяване на процедурите по вписване на организациите за управление на туристическите райони, туристическите сдружения, туристическите информационни центрове, на правоспособните екскурзоводи, планински водачи и ски учители;
* Осъществяване на процедурите по сертифициране на балнеолечебни (медикъл СПА), СПА, уелнес и таласотерапевтични центрове (прилежащи към места за настаняване и самостоятелни центрове);
* Актуализиране и поддържане на Националния туристически регистър чрез събиране, обработване, съхраняване и предоставяне на информацията по чл. 166, ал. 1, т. 9 от Закона за туризма. Разработване въвеждането на единна информационна платформа за комуникация по защитени канали между вписаните в националния туристически регистър лица и заинтересованите такива от централни и териториални органи на изпълнителната власт. Създаване и поддържане на регистър на туристическите атракции;
* Създаване на специализирано звено за набиране, обработване и анализиране на статистически данни за развитието на туризма в страната и друга информация за развитието на търсенето и предлагането в страни - основни пазари за националния туристически продукт, в регионален, европейски и световен мащаб; организиране и анализиране проучвания в туризма и изготвяне на прогнози за развитието на бранша като цяло и на отделни видове туризъм;
* Създаване на специализирано звено за контрол „Туристически инспекторат“.

**4. Провеждане на целенасочени и периодични маркетингови проучвания и анализи на туристическите пазари, потребности и тенденции:**

*Дейности за предоставяне на продукта/услугата*

* Събиране, обработване, съхраняване и представяне на статистически данни за туризма:
	+ Ежемесечна обработка на данните получавани от Националния статистически институт и от Българска народна банка;
	+ Ежемесечни комюникета за развитието на международния туризъм в България;
	+ Ежемесечно въвеждане на данни в системата TourMIS към ЕТК;
	+ Маркетингови проучвания на основни и перспективни пазари, анализ на целеви групи, заетостта на легловата база, бенчмаркинг.

***Бюджетна прогноза по ведомствени и администрирани параграфи на програмата***

|  |  |  |
| --- | --- | --- |
| **№** | **Бюджетна програма** | **Бюджет** |
| **7100.01.01 – „Подобряване на политиките и регулациите в сектора на туризма”**  | **2016 г.** |
| *(класификационен код и наименование на бюджетната програма)* |   |
|  | **1** | **2** |
| **І.** | **Общо ведомствени разходи:** | **2 163.0** |
|  |  **Персонал** | 551.0 |
|  |  **Издръжка** | 1 512.0 |
|  |  **Капиталови разходи** | 100.0 |
|  |  |   |
| **1** | **Ведомствени разходи по бюджета на ПРБ:** | **1 508.0** |
|   |  Персонал | 551.0 |
|   |  Издръжка | 857.0 |
|   |  Капиталови разходи | 100.0 |
|   |   |   |
| **2** | **Ведомствени разходи по други бюджети и сметки за средства от ЕС** | **655.0** |
|   |  Персонал | 0.0 |
|   |  Издръжка | 655.0 |
|   |  Капиталови разходи | 0.0 |
|   | От тях за: \*  |   |
|   | 1 Програми на ЕК (в т.ч. EDEN, COSME и др.) | 50.0 |
|   | 2 Дунавска стратегия | 120.0 |
|   |  3 Други програми и инициативи (в т.ч. оперативни, трансгранични и транснационални) | 485.0 |
|  | ***Администрирани разходни параграфи*** \*\* |   |
| **ІІ.** | **Администрирани разходни параграфи по бюджета на ПРБ** | **0.0** |
|  | 1..................................... | 0.0 |
|  | 2.................................... | 0.0 |
|  | 3.................................... | 0.0 |
|  |   |   |
| **ІІІ.** | **Администрирани разходни параграфи по други бюджети и сметки за средства от ЕС** | **0.0** |
|  | 1..................................... | 0.0 |
|  | 2.................................... | 0.0 |
|  | 3.................................... | 0.0 |
|  |   |   |
|  | **Общо администрирани разходи (ІІ.+ІІІ.):** | **0.0** |
|  |  |   |
|  | **Общо разходи по бюджета (І.1+ІІ.):** | **1 508.0** |
|  |  |   |
|  | **Общо разходи (І.+ІІ.+ІІІ.):** | **2 163.0** |
|  |   |   |
|  | Численост на щатния персонал | 42 |
|  | Численост на извънщатния персонал | 0 |

\* *Разшифровка на ведомствените разходи по други бюджети, фондове и сметки по програмата според целта, основанието/характера им и източника на финансиране*

**2.1. Програма EDEN** на ЕК – инициатива за насърчаване на нововъзникващи дестинации и устойчив туризъм. Включва годишни състезания за избор на “отлична нововъзникваща дестинация” във всяка участваща страна, на база социална, културна и екологична устойчивост. Допустими бенефициенти са националните туристически администрации в страните.

**Програма COSME -** програмата за конкурентоспособност на предприятията и малките и средни предприятия, 2014-2020 г. е насочена към специфичните нужди на МСП.

В обхвата й са 4 (четири) области на подпомагане, в т.ч.:

* Подобряване достъпа до финансиране за МСП под формата на капиталови и дългови инструменти;
* Подобряване достъпа до пазарите за МСП в световен мащаб;
* Подобряване на рамковите условия за конкурентоспособност на предприятията;
* Насърчаване на предприемачеството.

**2.2.** Министерството ще изпълнявапроект за техническа помощ, чрез който ще се осъществи подкрепа за изпълнение на функциите на МТ, като съкоординатор по Приоритетна област 3 на **Дунавската стратегия**.

**2.3. Проекти по оперативни, трансгранични и транснационални програми:**

**ОП „Добро управление“ -** насочена към модернизиране на управлението за предоставяне на висококачествени публични услуги за гражданите и бизнеса и **повишаване на ефективността на администрацията** и съдебната система. МТ ще подготви проект по приоритетна ос „Ефективно и професионално управление в партньорство с гражданското общество и бизнеса“, по специфична цел „Подобряване на специализираните знания и умения на служителите в администрацията и развитие на механизми за кариерно развитие“ насочен към повишаване на професионалните знания и умения на служители на МТ.

**Програма ИНТЕРРЕГ V-А Румъния – България**

На 29 юни 2015 г. МТ е подало, съвместно с Министерство на икономиката, търговията и туризма на Република Румъния, проект по програма ИНТЕРРЕГ V-А Румъния – България за създаване на общ туристически продукт между двете страни. Проектното предложение е с наименование „Common Marketing Strategy for TOURISM in the Cross-Border Area Romania-Bulgaria (MARK TOURS RO-BG)”, и има за цел разработи обща маркетингова стратегия за подобряване на валоризацията на туристическите обекти на културното и природно наследство в трансграничния регион чрез включването им в трансгранични туристически маршрути.

Ще се участва с проектни предложения по програми за трансгранично сътрудничество с Гърция, Турция и Сърбия за разработване на общи маркетингови стратегии и маркетинг на общите дестинации както на вътрешните пазари, така и на външния пазар.

**Програма Дунав 2014-2020**

Министерство на туризма ще подготви проект по Приоритетна ос 2 – околна среда и културно ангажиран Дунавски регион. Проектът ще обхваща допълнително избрани партньори от допустимите страни и ще е насочен към разработване на общ подход опазване и устойчиво използване на природното и културно наследство и ще се идентифицират ресурсите за изпълнение на общи стратегии. Задачата на тези стратегии да бъдат ключови фактори за гарантиране на устойчивото развитие.

**БЮДЖЕТНА ПРОГРАМА – 7100.01.02 "РАЗВИТИЕ НА НАЦИОНАЛНАТА ТУРИСТИЧЕСКА РЕКЛАМА И МЕЖДУНАРОДНО СЪТРУДНИЧЕСТВО В ОБЛАСТТА НА ТУРИЗМА"**

***Цели на бюджетната програмата***

Популяризиране на туристическата марка “България” и утвърждаване на позитивен имидж на страната сред целевите групи.

1. Засилване на информираността за България и интереса към разнообразните туристически продукти с цел да се превърне в целогодишна туристическа дестинация, която предлага богати възможности за лятна и зимна почивка, с древна култура, богата на исторически и архитектурни паметници, с минерални източници и красива и съхранена природа, дестинация предлагаща сигурност и спокойствие на своите гости;
2. Прилагане на най-ефективните маркетинг инструменти за позициониране и промоция на България като атрактивна туристическа дестинация, съгласуван с браншовите организации и големите туроператори, работещи на целеви пазари за България чрез таргетирани послания на различните пазари, насочени към целевите групи в следствие на анализи от подробни проучвания;
3. Сътрудничество на Република България с международните органи и организации в областта на туризма
4. Активна работа на място на националните туристически представителства на България на основни целеви пазари съвместно с държавни институции, мисии и посолства зад граница и неправителствени организации

***Организационни структури, участващи в програмата***

Дирекция "Маркетинг, реклама и информация в туризма" и дирекция „Международно сътрудничество и инвестиции в областта на туризма“

***Отговорност за изпълнението на програмата***

Директорът на дирекция "Маркетинг, реклама и информация в туризма" и директорът на дирекция „Международно сътрудничество и инвестиции в областта на туризма“

***Целеви стойности по показателите за изпълнение***

|  |  |
| --- | --- |
| **ПОКАЗАТЕЛИТЕ ЗА ИЗПЪЛНЕНИЕ****Бюджетна програма - 7100.01.02 "Развитие на националната туристическа реклама и международно сътрудничество в областта на туризма"** | **Целева стойност** |
|  |  |
| **Показатели за изпълнение** | **Мерна единица** | ***Бюджет******2016 г.*** |
| 1. Организиране на участие с рекламни щандове на международни и национални туристически изложения | Бр. | 40 |
| 2. Осъществяване на комуникационни кампании на целеви пазари | Бр. | 5 |
| 3.Популяризиране на специализирани видове туризъм и организиране на журналистически турове, включително чрез промотиране на тематични туристически маршрути | Бр. посещения | 14 |
| 4. Акции по насърчаване на продажбите с големи чуждестранни туроператори |  | 4 |
| 5. Посетителите на официалния туристически сайт | Бр. | 20 % спрямо 2015 |
| 6.Анализи на външни пазари по страни, изготвени от туристическите представителства за нуждите на бизнеса | Бр. | 5 |
| 7.Проведени сесии на междуправителствени комисии и работни групи в областта на туризма | Бр. | 3 |
| 8. Организирани туристически форуми в чужбина  | Бр. | 3 |
| 9. Организирани презентации за България в чужбина | Бр. | 10 |
| 10.Организирани международни мероприятия в България | Бр. | 3 |
| 11.Участия на международни форуми по линия на членството на България в различни международни организации | Бр. | 20 |
| 12.Домакинство на междуправителствена комисия | Бр. | 1 |

***Външни фактори, които могат да окажат въздействие върху постигането на целите на програмата***

* Нестабилна политическа обстановка и/или финансова нестабилност на съседни и основни целеви за България пазари, което би довело до намаляване на туристопотока, до по-кратък престой и намаляване на приходите. При по-продължителни негативни тенденции може да доведе до загуба на работни места в отрасъла, финансови затруднения на туристическите фирми, фалити на компании и затваряне на хотели;
* Повишаване цените на предлаганите туристически услуги или на свързани продукти или услуги /напр. електроенергия, горива/, водещо до загуба на едно от най-силните конкурентни предимства на България, а именно доброто съотношение цена – качество;
* Въздействие на кампании, насочени към масовия туризъм от страна на конкурентни дестинации и съответно до пренасочване на записвания към конкурентите, загуба на пазарни позиции и намаляване на приходите от туризъм;
* Недостатъчен ресурс за оказване на качествено и конкурентно рекламно въздействие.

***Информация за наличността и качеството на данните***

Анализите са извършени на база окончателни годишни данни от НСИ и БНБ. Прогнозите са извършени на база световните тенденции по доклади на Европейската туристическа комисия и Световната организация по туризъм към ООН.

***Предоставяни по програмата продукти/услуги (ведомствени разходни параграфи)***

**1. Популяризиране на българския туристически продукт чрез участие с национални и информационни щандове на международни туристически борси и туристически изложения в България:**

*Дейности за предоставяне на продукта/услугата*

* Участия на над 40 международни туристически и специализирани изложения на основни и перспективни пазари, с цел имиджово представяне на страната, повишаване информираността на посетителите относно разнообразните възможности за туризъм, осъществяване на контакти с чуждестранни туроператори и агенции за включване на България в програмите им за 2016/2018 г. или за тяхното обогатяване. Представянето ще се осъществява на регионален / продуктов принцип в зависимост от предлагането на съизложителите – туристически фирми, организации и общински администрации, заявили участие на българските щандове.
* Участия на над 4 национални туристически форуми – общи и със специализиран характер, както и организиране на паралелна програма – дискусионна, презентации и съпътстваща реклама.

**2. Осъществяване на комуникационни кампании на основни целеви пазари с цел утвърждаване на позитивния имидж на България като дестинация и насърчаване на избора й от целевите групи:**

* Изграждане на комуникационна кампания за насърчаване на вътрешния туризъм и съвместна работа с общинските администрации;
* Организиране на кръгли маси, презентации и пресконференции по време на национални участия на международни туристически борси, откриване на сезон Лято и сезон Зима;
* Презентации и B2B срещи в Хърватска, Словения, Черна Гора, Казахстан, Туркменистан, Узбекистан, Армения, Грузия и др.;
* Осъществяване на серия пътуващи събития/панаири на основни целеви пазари съвместно с посолствата на Република България в Русия, Франция, Германия, Испания, Италия, Великобритания, Турция и др., които ще представят традициите, културното наследство и туристическите продукти на страната;
* Публични и медийни събития в рамките на международни значими събития в страната и чужбина за представяне на България като туристическа дестинация по тематични направления и сътрудничество с браншовите организации, българско-чуждестранни дружества за приятелство и др.;

**3. Популяризиране на специализирани видове туризъм и организиране на журналистически турове, включително чрез**  **промотироне на** **тематични туристически маршрути:**

***Дейности за предоставяне на продукта/услугата***

* Турове по културно историческите маршрути и заснемане на филмчета и клипове на чуждестранни известни личности, които да генерират висок медиен интерес и да рекламират България в собствените си държави;
* Представяне на специализирани форми на туризъм – културно-познавателен, еко-, балнео- и спа туризъм, гурме-туризъм и винарски турове, спортен, конгресен и др. и разнообразяване на традиционните масови продукти с цел утвърждаване на България като туристическа дестинация на четирите сезона. Осъществяване на презентации, семинари, изложби, гостуващи тематични фестивали, над 14 посещения на чуждестранни журналисти, снимачни екипи за заснемане на филми и предавания за забележителностите в България, организиране на специални групи от блогъри;
* Активно маркетиране на официалния туристически портал [www.bulgariatravel.org](http://www.bulgariatravel.org), както и неговото доразвиване с над две допълнителни езикови версии, разработване на електронни материали: електронни досиета и визуализации за туристически атракции и обекти, туристически маршрути и др.. Ще бъдат произведени интерактивни продукти и карти, рекламни клипове и филми, включване на нови обекти и маршрути, мултимедийни презентации и видеоматериали.

**4. Представяне на продукти или услуги пред чуждестранни туроператори и туристически агенти:**

*Дейности за предоставяне на продукта/услугата*

* Акции по насърчаване на продажбите съвместно с водещи туроператори на целеви пазари, съвместни участия в презентации, е-маркетинг и организиране на експедиентски турове. Планирани са съвместни акции с чуждестранните туроператори в Германия, Великобритания, Русия, Централна Европа и Скандинавските страни.

**5. Събиране, обработване, оформяне и предоставяне на необходима информация за обслужване на индивидуални чуждестранни и български туристи от Национален туристически информационен център на министерството.**

**6. Подготовка за изготвяне на документи с договорно-правен характер с международни публични и частни организации, работещи в сферата на туризма:**

*Дейности за предоставяне на продукта/услугата:*

* Анализи на профили на чуждестранни туристи с цел определяне на най-приоритетните области и тип туристически продукт за всеки пазар. Определяне на спецификите на туриста от съответната държава;
* Съобразяване с наличната договорно-правна рамка към момента;

 **7. Организация и участия в В2В форуми и международни срещи на тема туризъм:**

 *Дейности за предоставяне на продукта/услугата:*

* Покани до всички заинтересовани лица
* Организация на панели по теми, изготвяне на програма
* Подготовка на зали, мултимедия, преводни кабини, преводачески услуги
* Допълващи услуги

***Бюджетна прогноза по ведомствени и администрирани параграфи на програмата***

|  |  |  |
| --- | --- | --- |
|  | **Бюджетна програма** | **Бюджет** |
| **7100.01.02– „Развитие на националната туристическа реклама и международно сътрудничество в областта на туризма”**  | **2016 г.** |
| *(класификационен код и наименование на бюджетната програма)* |   |
|  | **1** | **2** |
| **І.** | **Общо ведомствени разходи:** | **9 614.7** |
|  |  **Персонал** | 367.0 |
|  |  **Издръжка** | 9147.7 |
|  |  **Капиталови разходи** | 100.0 |
|  |  |   |
| **1** | **Ведомствени разходи по бюджета на ПРБ:** | **9 614.7** |
|   |  Персонал | 367.0 |
|   |  Издръжка | 9 147.7 |
|   |  Капиталови разходи | 100.0 |
|   |   |   |
| **2** | **Ведомствени разходи по други бюджети и сметки за средства от ЕС** | **0.0** |
|   |  Персонал | 0.0 |
|   |  Издръжка | 0.0 |
|   |  Капиталови разходи | 0.0 |
|   | От тях за: \*  |   |
|   | 1..................................... |   |
|   | 2.................................... |   |
|   | 3.................................... |   |
|  |   |   |
|  | ***Администрирани разходни параграфи*** \*\* |   |
| **ІІ.** | **Администрирани разходни параграфи по бюджета на ПРБ** | **0.0** |
|  | 1..................................... | 0.0 |
|  | 2.................................... | 0.0 |
|  | 3.................................... | 0.0 |
|  |   |   |
| **ІІІ.** | **Администрирани разходни параграфи по други бюджети и сметки за средства от ЕС** | **0.0** |
|  | 1..................................... | 0.0 |
|  | 2.................................... | 0.0 |
|  | 3.................................... | 0.0 |
|  |   |   |
|  | **Общо администрирани разходи (ІІ.+ІІІ.):** | **0.0** |
|  |  |   |
|  | **Общо разходи по бюджета (І.1+ІІ.):** | **9 614.7** |
|  |  |   |
|  | **Общо разходи (І.+ІІ.+ІІІ.):** | **9 614.7** |
|  |   |   |
|  | Численост на щатния персонал | 23 |
|  | Численост на извънщатния персонал | 0 |

**\* *Разшифровка на ведомствените разходи по други бюджети, фондове и сметки по програмата според целта, основанието/характера им и източника на финансиране***

**\*\* *Описание на администрираните разходни параграфи по програмата, вкл. проектите***

**БЮДЖЕТНА ПРОГРАМА – 7100.02.00 "АДМИНИСТРАЦИЯ" *Цели на бюджетната програмата***

Основна цел на програмата е подобряване държавното управление в областта на туризма и повишаване професионалните умения на администрацията

***Организационни структури, участващи в програмата***

Дирекциите от общата администрация и административни структури и служители на пряко подчинение на министъра на туризма.

***Отговорност за изпълнението на програмата***

Директорите на дирекциите от общата администрация и ръководителите на административни структури на пряко подчинение на министъра на туризма, както и служители на пряко подчинение на министъра на туризма.

***Външни фактори, които могат да окажат въздействие върху постигането на целите на програмата***

* + Забавяне изпълнението поради възникване на нови нормативни задължения и необходимост от координация с други ведомства и/или юридически лица;
	+ Недостиг на финансови средства не позволяващи на практика да се приложат всички нормативни изисквания за осъществяване дейностите;
	+ Забавяне задълженията поради сложност на нормативната уредба;
	+ Забавяне на средства и ограничения във времето за подготовка и провеждане на процедури и сключване на договори;

***Информация за наличността и качеството на данните***

За изготвяне на прогнозата е използвана информация от тримесечни финансови и програмни отчети.

***Предоставяни по програмата продукти/услуги (ведомствени разходни параграфи)***

В тази програма се изпълняват дейностите, които подпомагат изпълнението на останалите програми за постигането на стратегическите цели на МТ. Тъй като дейностите обслужват предоставянето на услугите, формиращи програмите, разходите за тях са изведени в самостоятелна Програма "Администрация".

*Дейности за предоставяне на продукта/услугата:*

* Участие в разработването и съгласуването на проекти на нормативни актове;
* Процесуално представителство на министерството пред съдилищата;
* Разработване на проектобюджет на министерството в програмен формат и по Единна бюджетна класификация;
* Отчет на изпълнението на бюджета, на сметките за средства от Европейския съюз и чужди средства;
* Счетоводно и касово отчитане, изготвяне на оборотни ведомости и годишен финансов отчет;
* Деловодно обслужване и опазване на класифицираната информация;
* Програмно и техническо осигуряване на администрацията на МТ;
* Материално-техническо снабдяване и транспортно обслужване;
* Административно обслужване на юридически и физически лица на "едно гише";
* Протоколната дейност на министерството и организиране на дейности;
* Управление и организационно развитие на човешките ресурси;
* Спазване на изискванията на Закона за защита на класифицираната информация и други нормативни актове, регламентиращи защитата на класифицираната информация;
* Изпълнение на конкретни одитни ангажименти за даване на увереност или консултиране.

***Бюджетна прогноза по ведомствени и администрирани параграфи на програмата***

|  |  |  |
| --- | --- | --- |
| **№** | **Бюджетна програма** | **Бюджет** |
| **7100.02.00 – „Администрация”**  | **2016 г.** |
| *(класификационен код и наименование на бюджетната програма)* |   |
|  | **1** | **2** |
| **І.** | **Общо ведомствени разходи:** | **2 121.2** |
|  |  **Персонал** | 975.7 |
|  |  **Издръжка** | 1 045.5 |
|  |  **Капиталови разходи** | 100.0 |
|  |  |   |
| **1** | **Ведомствени разходи по бюджета на ПРБ:** | **2 121.2** |
|   |  Персонал | 975.7 |
|   |  Издръжка |  1 045.5 |
|   |  Капиталови разходи | 0.0 |
|   |   |   |
| **2** | **Ведомствени разходи по други бюджети и сметки за средства от ЕС** | **0.0** |
|   |  Персонал | 0.0 |
|   |  Издръжка | 0.0 |
|   |  Капиталови разходи | 0.0 |
|   | От тях за: \*  |   |
|   | 1..................................... |   |
|   | 2.................................... |   |
|   | 3.................................... |   |
|  |   |   |
|  | ***Администрирани разходни параграфи*** \*\* |   |
| **ІІ.** | **Администрирани разходни параграфи по бюджета на ПРБ** | **0.0** |
|  | 1..................................... | 0.0 |
|  | 2.................................... | 0.0 |
|  | 3.................................... | 0.0 |
|  |   |   |
| **ІІІ.** | **Администрирани разходни параграфи по други бюджети и сметки за средства от ЕС** | **0.0** |
|  | 1..................................... | 0.0 |
|  | 2.................................... | 0.0 |
|  | 3.................................... | 0.0 |
|  |   |   |
|  | **Общо администрирани разходи (ІІ.+ІІІ.):** | **0.0** |
|  |  |   |
|  | **Общо разходи по бюджета (І.1+ІІ.):** | **2 121.2** |
|  |  |   |
|  | **Общо разходи (І.+ІІ.+ІІІ.):** | **2 121.2** |
|  |   |   |
|  | Численост на щатния персонал | 35 |
|  | Численост на извънщатния персонал | 16 |

\* *Разшифровка на ведомствените разходи по други бюджети, фондове и сметки по програмата според целта, основанието/характера им и източника на финансиране*

\*\* *Описание на администрираните разходни параграфи по програмата, вкл. проектите*